hotchpotch/miracl-hf-unified huggingface dataset:
Au pair
Au pair tarkoittaa henkilöä, joka asuu ulkomailla perheessä hoitaen perheen lapsia ja tehden kotitöitä. Ammattinimikkeen pohjana on ranskankielinen ilmaisu "au pair", jossa pääsana "pair" tarkoittaa toiminnaltaan ja sosiaaliselta asemaltaan samantapaista. Näin au pairina työskentely tarkoittaa alun perin työn vaihtamista samanarvoisina pidettyihin asioihin, majoitukseen ja ravintoon, myös ilman palkkaa.
Au pairin edut vaihtelevat riippuen siitä, millaista työsuoritusta häneltä odotetaan. Hänellä on yleensä oma huone, hän ruokailee perheen kanssa ja lisäksi hän saa taskurahaa ja mahdollisesti muita työn kautta tulevia etuja esimerkiksi auton käyttöönsä. Au pairit ovat tyypillisesti nuoria naisia. Au pairiksi voi lähteä aikaisintaan 17–18-vuotiaana, yläikäraja liikkuu 25:n ja 30:n ikävuoden välillä. Au paireiksi lähteviltä odotetaan kattavaa lastenhoitokokemusta, usein vaaditaan suosituksia kahdesta eri perheestä (ei sukulaisia). Au paireilta voidaan myös vaatia tai toivoa savuttomuutta, ajokorttia tai naimattomuutta. Au pairiksi voi hakeutua lehti-ilmoituksen perusteella, Internetin tai työvoimatoimistojen kautta. Organisoitua au pair -välitystä hoitavat esimerkiksi Allianssin nuorisovaihto, EF ja Nordic Nannies.
Suomessa työvoimaministeriö välitti 1980-luvun alkupuolelle asti sekä Suomeen tulevien että Suomesta ulkomaille haluavien nuorten au pair -paikkoja. Työministeri Urpo Leppänen kuitenkin lakkautti ensin Suomessa sijaitsevien ja keväällä 1984 myös ulkomailla sijaitsevien au pair -paikkojen välityksen, perusteina ettei ”puoliorjien välittäminen” kuulu valtiolle eikä au pairina juuri opi vierasta kieltä.
Sinappihuntu
Sinappihuntu on vuonna 2004 julkaistu Viivin ja Wagnerin sarjakuva-albumi. Kirja poikkeaa aiemmista Viivi ja Wagner -sarjakuvista siten, että siinä on yksittäisten sanomalehtisarjakuvastrippien sijaan koko kirjan käsittävä yhtenäinen tarina.
Joulu on tulossa ja Wagnerista paljastuu, että hän vihaa joulua sekä Joulupukkia ja menee siksi terapiaan. Kun Wagner pääsee terapiasta, Viivi kutsuu joulukylään Annikan ja Rainerin. Wagner sanoo, että nyt on joulu lopullisesti pilalla. Kuitenkin aatto sujuu ja Wagner on helpottunut, kun Annika ja Rainer lähtivät. Lopussa Joulupukki tulee ovelle, ja Wagner säikähtää, mutta se olikin joku eksynyt tilauspukki.
Milka Ahlroth
Milka Tuuli Linnea Ahlroth (s. 15. elokuuta 1966 Turku) on suomalainen näyttelijä. Hän on opiskellut Teatterikorkeakoulussa vuosina 1986–1990. Milka Ahlroth palkittiin vuonna 2006 Venlalla parhaasta naispäänosanesittäjänä tv-elokuvasta "Ilonen talo".
Ahlroth tunnetaan muun muassa Helsingin kaupunginteatterin näytelmästä "Viattomuuden loppu", televisiosarjoista "Sydänten akatemia" ja "Benner & Benner" sekä elokuvasta "Onnen varjot". Hän on tehnyt myös lyhytelokuvia sekä kuunnelmia. Viimeisin Internet-levitykseen tuotettu lyhytelokuvaprojekti Arming Finland, jossa Ahlroth esittää äitiä, on herättänyt runsaasti keskustelua. Tekijöidensä mukaan elokuva ja siihen liittyvä adressi ottavat kantaa "elämän kunnioittamisen puolesta" tarkoituksena vaikuttaa Suomen ampuma-aselain muuttamiseen.
Vuonna 2018 Ahlroth sai Jussi-ehdokkuuden pääroolistaan elokuvassa Joulumaa (2017).
Ahlroth on naimisissa ohjaaja Matti Ijäksen kanssa, ja pariskunnalla on teini-ikäinen tytär.
Saku Tuominen
Saku Juhana Tuominen (s. 1967) on suomalainen yrittäjä. Vuosina 1990-2009 Tuominen työskenteli luovana johtajana ja vastaavana tuottajana osaperustamassaan TV-tuotantoyhtiö Broadcastersissa. Nykyään Tuominen työskentelee luovana johtajana Idealist Group -yrityksessä.
Saku Tuominen on pelannut jääkiekkoa juniori-ikäisenä Kiekko-Espoon nuorten joukkueissa.
Tuominen oli 1990-luvulla kehittämässä "Hyvät, pahat ja rumat" -ohjelmaa, josta Jari Sarasvuo ja Simo Rantalainen nousivat julkkiksiksi. Tuominen on ollut tuottamassa myös formaattisarjoja "Uutisvuoto" ja "Kokkisota" sekä itse ideoimiaan "Maailman ympäri" -visailuohjelmaa ja "Far Out" -ohjelmaa.
Tuominen oli naimisissa entisen kansanedustajan ja europarlamentaarikon Kirsi Pihan kanssa 1997-2014.
Sipoonjoen koulu
Sipoonjoen koulu on sipoolainen suomenkielinen yläkoulu (luokat 7–9). Toinen luokat 7-9 sisältävä koulu on Söderkullassa sijaitseva Sipoonlahden yhtenäiskoulu. Sipoonjoen koulu sijaitsee Sipoon keskustassa, Nikkilässä. Koulussa oli 18.8.2009 noin 370 oppilasta. Koulun oppilaista noin 170 siirtyi Sipoonlahden kouluun lukuvuoden 2009–2010 alkaessa. Sipoonjoen koulun tunnuslause on ”Yhdessä yrittäen omalta pohjalta tulevaisuuden tekijäksi kasvamaan”.
Sipoonjoen koulu perustettiin vuonna 1967 (silloin nimellä "Sipoon suomenkielinen kokeiluperuskoulu"). Peruskoulu-järjestelmän siirtymisvaiheen päättyessä 10 vuotta myöhemmin koulun nimeksi tuli "Sipoon yläaste" ja vuodesta 2005 lähtien se on tunnettu nimellä "Sipoonjoen koulu". Sipoon suomenkielisen väestön voimakkaasti kasvaessa myös Sipoonjoen koulun oppilasmäärä on vastaavasti noussut. Suurimmillaan oppilasmäärä oli lukuvuonna 2007-2008, jolloin oppilaita oli lähes 560. Yhtenäiskoulun rakentaminen aloitettiin keväällä 2008 Söderkullaan ja se avattiin 18.9.2009 nimellä Sipoonlahden koulu (luokat 0-9).
Sipoonjoen koulu sai uudet tilat Nikkilän Sydän- nimisestä rakennuksesta syksyllä 2016. Rakennuksessa sijaitsee suomenkielinen Sipoonjoen koulu ja ruotsinkielinen Kungsvägen skola, molemmat yläkouluja (luokat 7-9)
Məhəmməd Əmin Rəsulzadə
Məhəmməd Əmin Rəsulzadə (31. tammikuuta 1884 Novxanı, Baku – 6. maaliskuuta 1955 Ankara) oli azerbaidžanilainen valtiomies ja Azerbaidžanin ensimmäisen tasavallan (1918–1920) perustajia.
Rəsulzadə oli ensimmäisen islamilaisen demokraattisen maan presidentti. Rəsulzadə sai peruskoulutuksensa venäläis-islamilaisessa koulussa ja Bakun teknillisessä koulussa.
Venäjän ensimmäisen vallankumouksen aikana (1905–1907) Rəsulzadə liittyi politiikkaan. Hän alkoi vaatima Azerbaidžanille autonomiaa yhdessä kommunistien ja sosiaalidemokraattien kanssa. Tarinan mukaan Rəsulzadə pelasti nuoren Ioseb Džugašvilin (tunnettiin myöhemmin nimellä Josif Stalin) vuonna 1905 Bakussa, jolloin tsaarin poliisi oli tukahduttamassa mielenosoituksia.
Venäjän ensimmäisen vallankumouksen jälkeen Rəsulzadə jatkoi journalismista aktivismia. Hänen ensimmäinen draamanäytelmänsä "Pimeyden valo" esitettiin Bakussa vuonna 1908.
Vuonna 1909 Rəsulzadə lähti Persiaan, jossa hän liittyi Sattar Khanin johtamiin kapinallisiin, jotka olivat Azerbaidžanin vapautusliikkeessä Iranin Azerbaidžanissa. Persian oleskelunsa aikana Rəsulzadəstä tuli Iran-e No:n (Uuden Iranin demokraattinen puolue) perustajia. Vuonna 1911 venäläiset joukot miehittivät Pohjois-Iranin ja Rəsulzadə pakeni Istanbuliin, jossa hän julkaisi monia artikkeleita. Bakuun hän palasi vasta vuonna 1913, jolloin vietettiin Romanov-dynastian 300-vuotisvaltaannousun juhlapäivää, jolloin kaikki rikolliset ja maanpakolaiset armahdettiin. 
26. toukokuuta 1918 Azerbaidžanin kansallinen neuvosto julistautui itsenäiseksi ja Rəsulzadəstä tuli maan presidentti. Elokuussa 1920 puna-armeija pidätti Rəsulzadən, mutta Stalinin käskystä hänet vapautettiin ja hän sai lähteä Bakusta.
Neljä vuotta Rəsulzadə oli töissä Moskovan kansallisessa komissiossa. Hänet lähetettiin Suomeen vuonna 1922 suorittamaan jotakin tehtävää, mutta hän loikkasi Suomesta länteen. Hän asui maanpaossa Puolassa (vuodesta 1938), Romaniassa (vuodesta 1940) ja toisen maailmansodan jälkeen vuodesta 1947 Ankarassa, Turkissa.
Artoon
Artoon () on vuonna perustettu videopelejä kehittävä yritys, joka pitää majaa Jokohamassa Japanissa. Artoon on tehnyt pelejä lukuisille alustoille, ja on pääasiallisesti Microsoftin Xbox- ja Xbox 360 -konsolien projektien kimpussa. Kun yritys perustettiin, se veti väkeä muutamista Segan kehitystiimeistä, etenkin niistä, jotka työskentelivät "Sonic the Hedgehog" ja "Panzer Dragoon" -pelisarjojen parissa.
Yhtiön on perustanut Sonic the Hedgehog -pelihahmon kehittäjä Naoto Oshima. 
Vuonna 2010 yhtiö liitettiin AQ Interactiveen, josta on tullut osa Marvelous AQL-yhtiötä.
Voronežin taistelu
Voronežin taistelu oli toisen maailmansodan itärintamalla Voronežin kaupungin ympäristössä Donin varrella 28. kesäkuuta 1942 – 26. heinäkuuta 1942 käyty taistelu, johon osallistuivat Hermann Hothin komentamat Saksan 4. panssariarmeija ja Unkarin 2. armeija sekä puna-armeijan Voronežin rintaman ja Lounaan rintaman joukkoja komentajanaan Nikolai Fjodorovitš Vatutin. Kaupunkia puolusti tuolloin Neuvostoliiton 40. armeija. Akselivaltojen joukot voittivat taistelun, mutta kahden vuorokauden viivytys mahdollisti Semjon Timošenkolle joukkojen vahvistamisen Stalingradista ja siten estämään kaupungin täydellinen valtaus. Puna-armeija myöhemmin valtasi Voronežin takaisin 25. tammikuuta 1943.
Turing-palkinto
Turing-palkinto on vuosittain jaettava palkinto, joka myönnetään tietotekniikkaa merkittävästi kehittäneelle henkilölle. Palkintoa on usein kutsuttu tietotekniikan Nobel-palkinnoksi. Turing-palkintoa on jaettu vuodesta 1966 lähtien. Palkinnon myöntää Association for Computing Machinery -järjestö, ja sitä sponsoroi Google. Palkinnon arvo oli pitkään 250 000 dollaria, mutta nostettiin vuonna 2014 miljoonaan dollariin. Palkinto on nimetty modernin tietojenkäsittelyn uranuurtaja Alan Turingin mukaan.
Lahti-seura
Lahti-seura ry on 1946 perustettu lahtelaista kotiseututyötä tekevä kansalaisyhdistys, joka on vuodesta 1981 alkaen valinnut vuosittain vuoden lahtelaisen. Yhdistys julkaisee Hollolan-Lahti-nimistä lehteä, joka on saatavissa Lahden museokaupoista ja luettavissa Lahden kaupunginkirjasto-maakuntakirjaston lehtienlukusalissa.
Vuoden lahtelaisiksi on valittu:
Kuusikulmio
Kuusikulmio eli heksagoni on monikulmio, jossa on kuusi kulmaa ja sivua. Kuusikulmion kulmien summa on 720 astetta.
Säännöllisen kuusikulmion eli kuusion kaikki sivut ovat yhtä pitkiä sekä jokainen kulma on 120 astetta. Kuusio on tyypillinen muoto muttereissa ja pulteissa.
Säännöllisen kuusikulmion pinta-ala A, jonka sivun pituus on "a", voidaan laskea kaavalla
formula_1
Vastaavasti sivun pituus voidaan ratkaista pinta-alasta kaavalla
Säännöllinen kuusikulmio voidaan helposti piirtää harpilla ja viivoittimella, sillä ympyrän sisään piirretyn säännöllisen kuusikulmion sivu on sama kuin ympyrän säde.
Kannabidioli
Kannabidioli eli CBD on hampussa ("Cannabis sativa") esiintyvä psykoaktiivinen yhdiste. Kannabidioli ei ole päihdyttävä, vaan sen psykoaktiivinen vaikutus on antipsykoottinen sekä neuroprotektiivinen.
Kannabidioli kuuluu kannabinoidien ryhmään. Kannabidioli esiintyy hampussa yhdessä tetrahydrokannabinolin (THC) kanssa erilaisissa suhteissa. Suhde vaihtelee hamppulajikkeen mukaan. CBD:n vaikutukset kohdistuvat osittain kannabinoidireseptoreihin. Kannabidioli on CB-reseptorin salpaaja, eli estää kehon endokannabinoideja aktivoimasta tätä reseptoria. Lisäksi CBD sitoutuu CB-reseptoriin. CBD:n sitoutumisaffiniteetti näihin reseptoreihin on heikohko. Kannabinoidireseptorien sijaan suuri osa keskushermostovaikutuksista välittyy serotoniinireseptori 5-HT-reseptorin kautta. CBD sitoutuu lisäksi vanilloidireseptoreihin (TRPV1). TRPV1 on anandamidi-nimisen endokannabinoidin eräs vaikutuskohde, mutta TRPV1 ei kuulu kannabinoidireseptoreihin. Uudemmissa tutkimuksissa CBD:n antipsykoottinen ja ahdistusta lievittävän vaikutuksen on esitetty riippuvan näistä TRPV1- ja 5-HT1A-välitteisistä mekanismeista.
Kannabidioli on suuonteloon annosteltavan Sativex-kauppanimellä myytävän sumutteen toinen vaikuttava lääkeaine, toisen ollessa CB-reseptorien osittaisagonisti THC. Näiden suhde Sativex-sumutteessa on 50:50. Suomessa Sativex on rekisteröity MS-tautia sairastaville aikuispotilaille liiallisen lihasjänteyden oireiden lievittämiseen. CBD:n pääasiallinen käyttötarkoitus on vähentää THC:n psykoaktiivisia vaikutuksia. Pelkästään CBD:tä sisältävä Epidiolex-kauppanimellä myytävä lääke sai myyntiluvan Yhdysvalloissa vuonna 2013, indikaationa eräiden lapsuusiän epilepsian muotojen hoito. Suomessa erityisluvalla myytävässä lääkkeellisessä kannabisvalmisteessa Bediolissa on 8 % CBD:tä ja 6,3 % THC:tä. Suomessa CBD:tä sisältävät valmisteet rinnastetaan ainakin reseptilääkevalmisteeseen. Valmisteen tarkka koostumus ratkaisee asian.
Delio Toledo
Delio César Toledo (s. 10. helmikuuta 1976 Cecilio Báez, Paraguay) on paraguaylainen jalkapalloilija, pelipaikaltaan puolustaja. Hän on seuratasolla edustanut Colegialesia, italialaista Udinesea, Cerro Porteñoa, espanjalaista Espanyolia, kolme kautta saman maan Real Zaragozaa sekä turkkilaista Kayserisporia.
Toledo debytoi Paraguayn maajoukkueessa vuonna 1999. Yhteensä hän on pelannut 30 maaottelua ja tehnyt niissä neljä maalia. Hän oli mukana vuoden 2006 MM-kisoissa ja pelasi joukkueen ensimmäisessä ottelussa Englantia vastaan 82 minuuttia.
Samuli Jalkanen
Samuli Jalkanen (s. 29. elokuuta 1978 Vantaa) on ammattilaisuransa päättänyt suomalainen jääkiekkoilija. Jalkanen pelasi pääasiassa puolustajana, mutta pienen kokonsa vuoksi Jalkanen on nähty usein myös laitahyökkääjänä. Nykyään hän toimii Mestis-seura Kiekko-Vantaan toimitusjohtajana.
Jalkanen pelasi lähes koko uransa Jokereissa. Hän vietti seurassa koko juniori-ikänsä toimien muun muassa A-juniorijoukkueen kapteenina. Junioriuransa jälkeen Jalkanen siirtyi Yhdysvaltoihin UMass Amherstin yliopistojoukkueeseen pelaten siellä kolme kautta. Tämän jälkeen hän palasi Jokereihin.
SM-liigatasolla Jalkanen pelasi kuusi kautta. Kaudella 2004–05 Jalkanen pelasi kolmen ottelua verran lainalla Porin Ässissä. Ässien silloinen valmentaja Mika Toivola kehui Jalkasta kahden ottelun jälkeen Ässien parhaaksi puolustajaksi. Samalla kaudella Jalkanen kävi pelaamassa myös Kirkkonummen Salamoissa kolme ottelua.
Kesällä 2006 oli epävarmaa, pystyykö Jalkanen vammojensa vuoksi jatkamaan uraansa. Jokerien toimitusjohtaja Matti Virmanen lupasi Jalkaselle pelipaikan joukkueessa, mikäli hänen peliuransa jatkuu. Jalkanen kuntoutui, ja syksyllä solmittiin yksivuotinen jatkosopimus. Kauden 2006–07 joulutaukoon mennessä Jalkanen nähtiin useimmiten Jokerien nelosketjun laitahyökkääjänä. Pelitaktiikassa hän toimi kärkikarvaajana.
Jalkanen pelasi urallaan SM-liigassa yhteensä 211 ottelua ja teki niissä tehot 5+13=18, lisäksi hän keräsi 131 jäähyminuuttia.
Kanteleenjärvi
Kanteleenjärvi sijaitsee Pukkilassa Kanteleen kylän läheisyydessä Orimattila–Mäntsälä seututie 162:n varrella. Suojelualueen lintutorni sijaitsee lakkautetun peruskoulun lähellä järven itäpuolella Holmanmäen juurella. Järvi on ruohottunut runsaasti, mutta sen umpeenkasvu estettiin nostamalla järven veden pintaa 0,4 metriä 0,4 metristä 0,8 metriin. Jotkut maanomistajat olisivat halunneet järvenpinnan nostamista yli metriin, kun taas lintuharrastajat halusivat, ettei järvenpintaa juuri nostettaisi. Vettä nostettiin 1999-2002 kaksi kertaa yhteensä 0,4 m. Järven kunnostuksen suunnitteli Helsingin vesi- ja ympäristöpiiri ja sitä oli toteuttamassa sen seuraajaviranomaisena Uudenmaan ympäristökeskus, joka nykyään on osa Uudenmaan elinkeino-, liikenne- ja ympäristökeskusta. Hanketta rahoitettiin myös Euroopan aluekehitysrahastosta. Tuloksia pidettiin esimerkillisen onnistuneina, minkä vuoksi asiasta painatettiin esite.
Järven poikki kulkee Porvoonjoki ja järvi voi tulvia. Järven rannalla on runsaasti tulva-alueita, luhtia, jossa on ruohikkoa sekä runsaasti kosteikoissa viihtyviä lintulajeja, kaikkiaan noin 50 eri aikaan tai eri vuosina havaittuja pesimälintuja ja levähdystä varten matkallaan pysähtyneitä muuttolintuja.
Järveä laajemmalla alueelle sen tulvima-alueita käsittäen on perustettu Natura-alue, Kanteleenjärveä suurempi 93 hehtaarin laajuinen Kanteleenjärven lintuvesi, joka kuuluu myös valtakunnalliseen lintuvesiensuojeluohjelmaan.
Kulho
Kulho on korkeareunainen, yläpuolelta avoin, pohjallinen astia, josta voidaan tarjoilla esimerkiksi keittoa tai käyttää esineiden säilyttämiseen. Pienistä kulhoista voidaan tarjoilla esimerkiksi pähkinöitä tai jäätelöä ja isoimmista salaatteja, jolloin jopa useampi henkilö pystyy ottamaan samaan aikaan.
Kulhoja on valmistettu vuosituhansia. Kulhoja voidaan valmistaa esimerkiksi savesta (keramiikka), lasista, muovista, metallista tai posliinista.
Kulhoja kutsutaan usein myös kipoiksi, tosin ei välttämättä virallisissa yhteyksissä.
Teepuuöljy
Teepuuöljy on kellertävää vihreän sävyistä voimakkaan tuoksuista eteeristä öljyä. Öljyllä väitettään olevan myönteisiä kosmeettisia ja lääketieteellisiä vaikutuksia (mm. antiseptinen ja sienien kasvua estävä vaikutus).
Aboriginaalit ovat käyttäneet teepuuöljyä vuosisatoja. Nykyään öljyä saadaan höyrytislaamalla paperikaarnamyrtin ("Melaleuca alternifolia") lehdistä. Se kasvaa Australian luoteisrannikolla. Nimestään huolimatta kasvi ei kuulu teepuihin vaan myrttikasveihin.
Myynnissä oleva teepuuöljy on yleensä tehty "Melaleuca alternifoliasta", mutta raaka-aineena voidaan käyttää myös "Melaleuca dissitifloraa" ja "Melaleuca linariifoliaa". Kansainvälinen standardi ISO 4730 ("Oil of Melaleuca, Terpinen-4-ol type"), määrittelee 14 ainesosalle pitoisuudet, jotta öljyä voidaan kutsua teepuuöljyksi.
Teepuuöljyä käytetään yleensä vain ulkoisesti. On suositeltavaa kokeilla pienellä määrällä iholle ennen öljyn käyttöönottoa, koska öljy saattaa ärsyttää. Teepuuöljy voi aiheuttaa allergiaa.
Teepuuöljy on myrkyllistä suurempina annoksina. Asiaa ei ole järjestelmällisesti tutkittu, kaikki havainnot ovat satunnaisia yksittäisitä tapauksista. Oireet saattavat sisältää huimausta, pahoinvointia ja epätietoisuutta ympäristöstä. Käyttöä suutuotteissa, kuten hammastahnassa, pidetään turvallisena, kunhan tuotetta ei niellä tai se ei ole pienten lasten saatavilla.
Seitsenkulmio
Seitsenkulmio eli heptagoni on monikulmio, jossa on seitsemän kulmaa ja sivua. Seitsenkulmion kulmien summa on 900 astetta. Säännöllisen seitsenkulmion kaikki sivut ovat yhtä pitkiä ja jokainen kulma on noin 128,5714 astetta (tarkalleen 128 4/7 astetta).
Olkoot säännöllisen seitsenkulmion pinta-ala A ja sivun pituus "a". Tällöin
Jos lisäksi eripituisten lävistäjien pituudet ovat "d" ja "d", on voimassa "1/a = 1/d + 1/d". Tämä tulos seuraa helposti Ptolemaioksen lauseesta. Jos valitaan indeksointi siten, että formula_2, on voimassa formula_3 ja formula_4 sekä formula_5
Säännöllinen seitsenkulmio voidaan jakaa seitsemään yhtenevään tasakylkiseen kolmioon. Jos seitsenkulmio on ympyrän sisään piirretty, näiden kolmioiden kaksi kärkeä on ympyrän kehällä ja kolmas ympyrän keskipisteessä. Kulma, jonka kärki on ympyrän keskipisteessä, on suuruudeltaan 360/7 = 51 3/7 astetta eli formula_6 radiaania.
Koska luku 7 on pariton alkuluku, joka ei kuulu Fermat’n alkulukuihin, säännöllistä seitsenkulmiota ei voida klassisten sääntöjen mukaan piirtää harpilla ja viivoittimella. Tämä seuraa siitä, että formula_7 on jaottoman kolmannen asteen polynomin formula_8 nollakohta. Näin ollen tämä polynomi on formula_9:n minimaalipolynomi. Näin konstruoitavissa ovat kuitenkin vain sellaiset pisteet ja etäisyydet, joiden minimaalipolynomin aste on kahden potenssi.
Jos sen sijaan viivoittimeen sallitaan tehdä merkintöjä ja sallitaan sen liu'uttaminen annetun pisteen ympäri, tällaisen viivoittimen ja harpin avulla voidaan piirtää myös säännöllinen seitsenkulmio. Tällöin kyseessä ei kuitenkaan ole enää klassinen geometrinen konstruktio, vaan tällaisia konstruktioita sanotaan neusis-konstruktioiksi.
Tämä voidaan tehdä useammallakin tavalla. Eräs neusis-konstruktio, jolla säännöllinen seitsenkulmio voidaan konstruoida, on seuraava:
Piirretään ensin neliö OPQR sekä sen sivujen OP ja QR yhteinen keskinormaali ja jatketaan sitä neliön ulkopuolelle. Piirretään O keskipisteenä ja lävistäjä OQ säteenä ympyrä ja jatketaan sivua OP sinne saakka, missä se leikkaa tämän ympyrän.
Kaikki tähän mennessä suoritetut toimenpiteet voidaan suorittaa klassisten sääntöjen mukaan geometrisena konstruktiona. Seuraava vaihe on kuitenkin neusis-konstruktio: piirretään pisteen P kautta kulkeva, neliön sivun pituinen jana, jonka toinen päätepiste (A) on neliön sivuille piirretyllä keskinormaalilla, toinen taas edellä piirretyllä ympyrällä. Tämä edellyttää, että viivoittimeen on merkitty kaksi pistettä, joiden välinen etäisyys on sama kuin neliön sivu.
Tämän jälkeen piirretään pisteestä A lähtevä, neliön kärkipisteen O kautta kulkeva jana, joka sekin on neliön sivun pituinen. Tämä jana sekä jana AB ovat kaksi säännöllisen seitsenkulmion sivuista. Kun täten on saatu konstruoiduiksi säännöllisen seitsenkulmion kaksi sivua ja niiden välinen kulma, voidaan kuvio täydentää säännölliseksi seitsenkulmioksi.
Three Days Grace
Three Days Grace on kanadalainen rock-yhtye. Se perustettiin vuonna 1997, jolloin jäseniä olivat Adam Gontier (laulaja, kitara), Brad Walst (basso, taustalaulaja), Neil Sanderson (rummut, taustalaulaja). Yhtye tunnettiin ennen nimellä "Groundswell".
Ensimmäinen albumi "Three Days Grace" julkaistiin 22. heinäkuuta 2003. Albumin ensimmäinen hitti oli ”(I Hate) Everything About You”. Muita kyseisen levyn hittejä olivat ”Home” ja ”Just Like You”. Three Days Gracen single ”Are You Ready” löytyy muun muassa elokuvien "Cursed – Kirottu" ja "Raise Your Voice – Kesän Sävelet" ääniraidoilta. Yhtyeen toinen albumi "One-X" julkaistiin kesäkuussa 2006. Albumin ensimmäinen single on nimeltään ”Animal I Have Become”. Triosta tuli kvartetti, kun mukaan uudelle albumille liittyi uusi kitaristi Barry Stock. Three Days Gracen kolmas albumi "Life Starts Now" julkaistiin 22. syyskuuta 2009. Albumi "Transit of Venus" julkaistiin 2. lokakuuta 2012. Uusin albumi "Outsider" julkaistiin vuonna 2018.
Tammikuussa 2013 laulaja Adam Gontier ilmoitti eroavansa yhtyeestä, ja haluavansa yhtyeen jatkavan eteenpäin ilman häntä.
31. maaliskuuta 2015 yhtye julkaisi viidennen albuminsa "Human" jolla laulaa My Darkest Days -yhtyeestä tunnettu Matt Walst. Hän on myös yhtyeen basistin Brad Walstin veli. Walst on nykyään yhtyeen vakituinen jäsen.
Seitsenkulmioluku
Seitsenkulmioluku on positiivinen kokonaisluku, joka on muotoa formula_1, jossa "n" on positiivinen kokonaisluku. Esimerkiksi 18 on seitsenkulmioluku, koska
Seitsenkulmioluku saa nimensä siitä, että sen osoittamasta määrästä pisteitä voidaan muodostaa seitsenkulmion muotoinen kuvio. Seitsenkulmioluku on yksi monikulmioluvuista.
Kymmenen ensimmäistä seitsenkulmiolukua ovat 1, 7, 18, 34, 55, 81, 112, 148, 189 ja 235.
Jos t on seitsenkulmioluku, 5t + 1 on kolmioluku.
Sebastian Deisler
Sebastian "Basti" Deisler (s. 5. tammikuuta 1980 Lörrach, Länsi-Saksa) on saksalainen entinen jalkapalloilija, jonka pelipaikka oli hyökkäävä keskikenttäpelaaja. Entisestä lahjakkuudesta käytettiin mediassa muun muassa nimityksiä "Das Supertalent" ja "Basti Fantasti".
182 senttimetriä pitkä Deisler aloitti ammattilaisuransa kaudella 1998/1999 Saksan Bundesliigassa Borussia Mönchengladbachin riveissä. Hän pelasi debyyttikaudellaan 17 liigaottelua ja teki yhden maalin. Seuraavaksi kaudeksi Deisler siirtyi Hertha BSC Berlinin joukkueeseen. Kolmen Hertha-kauden jälkeen hän siirtyi FC Bayern Müncheniin, jota hän edusti 58 liigaottelun verran.
Saksan maajoukkueessa Deisler pelasi 36 ottelua ja teki niissä kolme maalia. Hän teki maajoukkuedebyyttinsä helmikuussa 2000 Alankomaita vastaan. Deisler oli mukana 2005 Maanosaliittojen Cupissa, jossa hän pelasi viisi ottelua.
Deisler kärsi uransa aikana monista loukkaantumisista. Hän oli pitkään pelaamattomana myös masennuksen vuoksi. Masennuksen aiheuttivat loukkaantumisten aiheuttama pelaamattomuus, mutta myös yleisön ja median Deisleriin kohdistamat odotukset, joita hän ei pystynyt täyttämään. Sebastian Deisleria pidettiin todellisena lahjakkuutena ja saksalaisen jalkapalloilun uutena supertähtenä. Häntä kehuivat julkisesti mm. Franz Beckenbauer ja Uli Hoeneß. Deisler ilmoitti lopettavansa uransa 16. tammikuuta 2007 loukkaantumisiin vedoten.
Sokos Mylly (Raisio)
Sokos Mylly on Raisiossa, kauppakeskus Myllyssä sijaitseva tavaratalo, jonka omistaa Turun Osuuskauppa ja toiminnasta vastaa TOK:n omistama Turun Sokos Oy. Sokos Mylly toimii kauppakeskuksen ensimmäisessä kerroksessa kahdessa eri toimitilassa: Sokos ja Sokos For Men.
Sokos Myllyn tavaratalon tuotevalikoima keskittyy naisten ja miesten pukeutumiseen, kosmetiikkaan.
Tavaratalon yhteydessä toimii myös Hyvä Olo kauneushoitola ja parturikampaamo.
Christian Lell
Christian Lell (s. 29. elokuuta 1984 München, Baijeri, Saksa) on saksalais-itävaltalainen jalkapalloilija, joka edustaa kesästä 2012 alkaen Espanjan Primera Divisiónissa pelaavaa Levantea. Lellin pelipaikka on oikea laitapuolustaja.
180 senttimetriä pitkä Alemannia Münchenin kasvatti liittyi Bayern Münchenin joukkueeseen jo kaudeksi 1993–1994. Tuolloin hän pelasi vielä junioriotteluita, mutta kaudeksi 2002–2003 hän nousi seuran ykkösjoukkueeseen. Vuosina 2004–2006 Lell edusti 1. FC Kölniä lainasopimuksella. Uransa aikana Lell on pelannut 127 Bundesliigaottelua, joista 26 Kölnin paidassa ja 28 Hertha Berlinin paidassa. Hän on saavuttanut Bayern Münchenin riveissä liigan, liigacupin ja Saksan cupin mestaruudet.
Lell on pelannut kaksi ottelua Saksan alle 21-vuotiaiden maajoukkueessa. Vuonna 2010 Lell ilmoitti halustaan edustaa Itävallan maajoukkuetta, siirto osoittautui kuitenkin sääntöjen puitteissa mahdottomaksi johtuen aikaisemmasta junioriedustuksesta Saksan paidassa.
Ompeluneula
Ompeluneula on yleensä teräväkärkinen esine, jolla liitetään kankaan tai nahan kappaleita yhteen. Neuloja tiedetään käytetyn jo kivikaudella. Ensimmäiset neulat valmistettiin luusta ja puusta, modernit taas runsashiilisestä teräksestä; neula on pinnoitettu nikkelillä tai kullalla ruostumisen estämiseksi. Korkealaatuisimmat koristeompeluneulat tehdään platinasta. Perinteisesti neuloja on säilytetty neulakirjoissa tai -tyynyissä, joista on tullut myös somiste-esineitä.
Käsinompeluun tarkoitetussa neulassa on reikä tylpässä päässä, johon lanka tai nauha kiinnitetään. Näin lanka pysyy mukana kun terävä pää lävistää kankaan. Käsiompeluneuloilla on erilaisia nimiä riippuen niiden käyttötarkoituksesta.
Kankaiden tai nahkojen yhteen ompelussa käytetyt neulat ovat teräväkärkisiä. Kirjonnassa voidaan kirjontatekniikan mukaan käyttää joko teräväkärkistä neulaa tai tylppäkärkistä kanavaneulaa.
Andreas Görlitz
Andreas Görlitz (s. 31. tammikuuta 1982 Weilheim, Baijeri, Saksa) on saksalainen jalkapalloilija, jolla ei tällä hetkellä ole seuraa. Hänen pelipaikkansa on oikea laitapuolustaja.
179 senttimetriä pitkä Görlitz siirtyi Bayern Müncheniin vuonna 2004. Aikaisemmin hän oli edustanut vain kasvattajaseuraansa 1860 Müncheniä, jonka riveissä hän pelasi 37 liigaottelua. Bayern Münchenissä hän pelasi kolmen vuoden aikana 18 liigaottelua. Marraskuussa 2004 tapahtuneen loukkaantumisen vuoksi hän oli sivussa Bundesliigan otteluista yli kaksi vuotta. Kaudeksi 2007/2008 hän siirtyi lainasopimuksella Karlsruher SC:n joukkueeseen. Vuonna 2010 hän siirtyi pelaamaan Ingolstadtiin. Vuonna 2014 Görlitz siirtyi San Jose Earthquakesiin.
Saksan maajoukkueessa Görlitz on pelannut kaksi ottelua.
Pikkuparlamentti
Pikkuparlamentti () on yksi eduskunnan lisärakennuksista Helsingin keskustassa. Rakennuksessa on työhuoneita, kokoustiloja, suuren valiokunnan ja ulkoasiainvaliokunnan kokoushuoneet sekä auditorio. Lisäksi rakennuksessa toimii Eduskunnan oikeusasiamies ja samassa yhteydessä Ihmisoikeuskeskus. Vain rakennuksen sisääntulon yhteydessä oleva Kansalaisinfo ja Café Kansalaisinfo ovat kaikille avointa ja julkista tilaa.
Vuonna 2004 valmistunut Pikkuparlamentti rakennettiin vuosien 1998–2000 suunnittelukilpailun voittajaehdotuksen pohjalta. Suunnittelutyön teki arkkitehti Pekka Helin työryhmineen.
Pikkuparlamentti sijaitsee Eduskuntatalon eteläpuolella, Mannerheimintien, Arkadiankadun ja entisen Helsingin satamaradan kuilun väliin jäävällä kolmionmuotoisella alueella. Sen edessä Mannerheimintien puolella on pieni puisto suihkulähteineen. Ennen sen rakentamista paikalla oli vuonna 1973 valmistunut yksikerroksinen ravintolarakennus, jonka nimi oli myös Pikkuparlamentti.
Kansanedustajien ja avustajien työhuoneiden lisäksi Pikkuparlamentissa ovat muun muassa kansalaisille avoin Kansalaisinfo, josta voi noutaa eduskunnan materiaalia, eduskunnan EU-sihteeristö ja eduskunnan oikeusasiamiehen kanslia.
Pikkuparlamentin rakentamiseen on käytetty useita erilaisia puu- ja kivilajeja, esimerkiksi koivua, loimukoivua, vaahteraa ja mäntyä sekä eri puolilta Suomea louhittua graniittia.
Rakennuksen suunnittelijat ja toteuttajat palkittiin työstään vuonna 2004 Vuoden teräsrakenne -palkinnolla.
Kahdeksankulmio
Kahdeksankulmio eli oktagoni on monikulmio, jossa on kahdeksan kulmaa ja sivua. Kahdeksankulmion kulmien summa on 1080 astetta. Säännöllisen kahdeksankulmion kaikki sivut ovat yhtä pitkiä ja sen jokainen kulma on 135 astetta.
Useissa maissa tieliikenteen pakollinen pysähtyminen -liikennemerkki (STOP-merkki) on kahdeksankulmion muotoinen.
Kun kahdeksankulmion sivun pituus on a, kulmion pinta-ala voidaan laskea kaavalla:
Ala voidaan laskea ympäri piirretyn ympyrän säteen avulla seuraavasti:
Ala voidaan sisään piirretyn ympyrän säteen avulla laskea seuraavasti:
Kahdeksankulmioluku
Kahdeksankulmioluku on positiivinen kokonaisluku, joka on muotoa formula_1, jossa "n" on positiivinen kokonaisluku. Esimerkiksi 21 on kahdeksankulmioluku, koska
Kahdeksankulmioluku saa nimensä siitä, että sen osoittamasta määrästä pisteitä voidaan muodostaa kahdeksankulmion muotoinen kuvio. Kahdeksankulmioluku on yksi monikulmioluvuista.
Kymmenen ensimmäistä kahdeksankulmiolukua ovat 1, 8, 21, 40, 65, 96, 133, 176, 225 ja 280.
Pesäkallio
Pesäkallio on Lahdessa oleva yksityiseen omistukseen kuuluva Natura-luonnonsuojelualue, joka on rauhoitettu vuonna 1989. Pesäkalliolla sijaitsee myös tanssilava. Tanssilavalla järjestetään tansseja sisätiloissa talvisin. Kesäisin tanssilavan läheisyydessä on kesäteatteri, jonne Karirannan kesäteatteria vastaava toiminta on siirretty Pikku-Vesijärveltä.
Pesäkallio varsinaisesti on erittäin korkea kallio, jota pesäkallion alue ympäröi ulkoilualueena. Alueella on polkuja, jotka talvella toimivat hiihtoladun pohjana. Pesäkallion kaakkoisosassa on aidattu ja vartioitu sotilasalue.
Petra (nimi)
Petra on monessa maassa yleinen naisen etunimi. Petra on myös erittäin harvinainen sukunimi.
Petra on toisaalta Petrin sisarnimi, toisaalta lyhennelmä Petronellasta. Petrin sisarnimenä Petran alkuperä on kreikan kiveä merkitsevässä sanassa. Petronellan lyhennelmänä Petra puolestaan juontaa roomalaisesta sukunimestä Petronius, joka liittyy mahdollisesti latinan talonpoikaa tai moukkaa merkitsevään sanaan
tai ehkä Petrin tapaan kreikan kiveä merkitsevään sanaan.
Vuoden 2015 loppuun mennessä Suomessa on rekisteröity noin 6 941 Petra-nimen saanutta naista ja alle 25 miestä.
Avanto
Avanto on jäässä oleva halkeama tai aukko. Avannot voivat syntyä jäiden liikkuessa, sulaessa, haljetessa tai ihmisen tekemänä. Ihminen tekee avannon useimmiten pilkkimisen tai avantouinnin vuoksi. Myös laitesukeltamista harrastetaan avannon kautta.
Avannon tekoon soveltuvia välineitä ovat kaira, tuura, jääsaha ja moottorisaha.
Pilkkimisessä avanto tehdään yleensä jääporalla, kairalla, koska tarvittava reikä on pieni.
Avantouinnissa avanto tehdään jääsahalla tai moottorisahalla, ja jos avanto on käytössä koko talven, avannon kiinnijäätyminen estetään esimerkiksi pohjaan laitettavalla ilmapumpulla.
Laitesukeltamisessa talvella avanto tehdään kuten avantouinnissa, ja avannosta tehdään usein kolmiomainen vedestä nousemisen helpottamiseksi. Sukelluksen aikana käytetään turvaköyttä ja avustajaa pinnalla, jotta jään alle eksyminen estyisi.
Myös hyvin voimakas järven pohjassa oleva lähde voi synnyttää avannon.
Avannot tulee merkitä jäälle selvästi, esimerkiksi havuilla, onnettomuuksien estämiseksi.
Neliöyksikkö
Neliöyksikkö on rakennusten tai muiden rakennuskohteiden pohjamuodon tai muun muodon mittasuhteiden kuvaamiseen käytetty yksikkö. Yksi neliöyksikkö on kuvitteellinen neliö, jonka sivuna on kuvattavan kohteen lyhyempi sivu. Neliöyksikköä käytetään kun ei tiedetä tai haluta käyttää tarkkoja mittoja; neliöyksikkö riittää tällöin muodon arkkitehtonisten yleispiirteiden sanalliseen kuvaamiseen. Puolta neliöyksikköä tarkemmin mittasuhteita ei yleensä esitetä.
European Nature Information System
European Nature Information System (EUNIS) on Euroopan unionin laajuinen tietokanta, johon kootaan tiedot jäsenvaltioiden useista luonnonsuojeluohjelmista. Tiedostoissa on mainittuna mm. luonnonsuojelualueen sijainti, sen luontotyypit sekä Euroopan unionin komission päätöksin suojeltavat kasvi- ja eläinlajit. EUNIS on osa Euroopan Biodiversiteetti datakeskusta (Biodiversity data centre).
Nick Gore
Nick Gore (oik. Niko Hurme, s. 10. marraskuuta 1974 Karkkila, tunnetaan myös nimellä Kalma) on suomalainen muusikko. Nick Gore on suomalaisen Stala & SO. -yhtyeen basisti. Hän toimi suomalaisen Lordi-yhtyeen basistina vuosina 2002–2005, käyttäen taiteilijanimeä Kalma. Hän erosi yhtyeestä loppuvuonna 2005, koska koki, ettei hänellä ole Lordin lisäksi tarpeeksi aikaa perheelleen.
Hurme soitti Lordin albumeilla "The Monsterican Dream" ja "The Arockalypse". Hänen hahmonsa Lordissa oli "Biker Zombie from Hell" eli moottoripyöräilijäzombi Helvetistä. Kalmasta käytettiin myös lempinimiä Kalmageddon ja Kalmisto. Hurme käytti Lordissa Ibanez Ergodyne- ja ESP LTD Viper-304 -bassoja.
Hurme on esiintynyt eroamisensa jälkeen kahdesti Lordin kanssa: 11. maaliskuuta 2006 Helsingin Nosturissa ja 31. lokakuuta 2006 Lontoossa.
Hurme aloitti basson soittamisen 1992 veljensä yhtyeessä. Vartuttuaan hän muutti Helsinkiin ja lähti opiskelemaan Diakonia-ammattikorkeakouluun. Hän suunnitteli nuoriso-ohjaajaksi ryhtymistä, mutta ei lopulta tehnyt kyseisiä töitä. Lopulta Hurme päätyi töihin maalausliikkeeseen. Samoihin aikoihin hän perusti ystävänsä Sampsa Astalan kanssa SO.-yhtyeen, jossa Astala lauloi ja soitti kitaraa, Hurme soitti bassoa. Myöhemmin Sampsa Astala pyysi Hurmetta liittymään toiseen yhtyeeseensä, Lordiin, joka tarvitsi uutta basistia. Hurme suostui ja vaikutti Lordissa vuosina 2002–2005.
Porvarinlahti
Porvarinlahti () on Suomenlahden lahti Itä-Helsingissä. Ennen vuoden 2009 alueliitosta se oli Helsingin ja Vantaan, suullaan osittain Helsingin ja Sipoon rajana. Se oli ainoa Vantaan kaupungin mereen rajoittuva alue. Porvarinlahti ja Vartiokylänlahti ovat jäänteitä salmesta, joka aikoinaan erotti Vuosaaren mantereesta.
Lahden pituus on noin kaksi kilometriä ja vesi on pysynyt melko puhtaana. Sen reunoilla kasvaa ruovikkoa ja rantaniittyjä. Lahdella pesii noin 40 lintulajia, joista esimerkkeinä mainittakoon kirjokerttu, ruisrääkkä ja viiksitimali. Lähialueilla asuvia petolintuja käy saalistamassa lahdella säännöllisesti. Lahden perukka on kasvanut lähes umpeen.
Porvarinlahti on arvokasta luonnonsuojelualuetta. Sen kanssa vierekkäin sijaitsee Mustavuoren suojelualue. Koko alue kuuluu Natura 2000-ohjelmaan ja sen pinta-ala on 36,6 hehtaaria, josta vettä on 0,13 hehtaaria. Lahti on osa Östersundomin lintuvesiä ja kuuluu valtakunnalliseen lintuvesien suojeluohjelmaan.
Lahden merenpuoleiseen suuhun valmistui vuonna 2008 Vuosaaren satama, ja lahden alitse on louhittu kallioon nelikaistainen tieyhteys Kehä III:lta Vuosaaren satamaan. Lahden ylittää sillalla Vuosaaren satamarata.
Espanjan kuninkaallinen jalkapalloliitto
Espanjan kuninkaallinen jalkapalloliitto () on Espanjan jalkapallon kattojärjestö. Liiton pääkonttori ja harjoituskeskus Ciudad del Fútbol sijaitsee Las Rozasissa, lähellä maan pääkaupunkia Madridia.
Liitto hallinnoi muun muassa Espanjan jalkapallomaajoukkuetta sekä cup-kilpailuja Copa del Rey, Supercopa de España ja Copa RFEF. Liitto toimii yhteistyössä maan ammattilaissarjoja Primera Divisiónia ja Segunda Divisiónia järjestävän Liga de Fútbol Profesionalin kanssa ja vastaa itse kolmanneksi korkeimman sarjatason Segunda División B:n sekä kansallisten nuorten sarjojen järjestämisestä. Liiton alaisuudessa toimii 19 alueellista jalkapalloliittoa, jotka järjestävät alempia sarjoja.
Espanjan kuninkaallinen jalkapalloliitto perustettiin vuonna 1909. Kansainvälisen jalkapalloliitto Fifan jäsen siitä tuli vuonna 1913 ja Euroopan maanosalitto Uefan jäsen vuonna 1954. Liiton puheenjohtaja on Ángel María Villar. Maajoukkueen päävalmentajana on vuodesta 2008 toiminut Vicente del Bosque.
Consumer Electronics Show
Consumer Electronics Show (CES) on tavaramessut, jotka järjestetään joka tammikuu Las Vegasissa Nevadassa, ja niiden sponsorina toimii Consumer Electronics Association.
Ensimmäinen CES järjestettiin kesäkuussa 1967 New Yorkissa. Vuodesta 1978 vuoteen 1994 messut pidettiin kahdesti vuodessa: tammikuussa Las Vegasissa nimellä "Winter Consumer Electronics Show (WCES)" ja kesäkuussa Chicagossa nimellä "Summer Consumer Electronics Show (SCES)".
CES:ää pidetään yhtenä tärkeimmistä teknologiaan liittyvistä tavaramessuista sen jälkeen kun Comdex-messut on lopetettu.
Diane Duane
Diane Duane (s. 1952) on yhdysvaltalaissyntyinen fantasia- ja science fiction -kirjailija.
Duane syntyi vuonna 1952 New Yorkissa. Koulun jälkeen hän opiskeli sairaanhoitajaksi ja käytti sen jälkeen kaksi vuotta psykiatrisen sairaanhoidon opiskeluun, minkä jälkeen hän muutti vuonna 1979 Kaliforniaan ja työskenteli science fiction -kirjailija David Gerroldin apulaisena. Hänen ensimmäisen romaaninsa kustantaja oli Dell Books vuonna 1979. Vuonna 1981 hän muutti Pennsylvaniaan. Vuonna 1987 hän meni naimisiin pohjoisirlantilaisen kirjailijan Peter Morwoodin kanssa. Yhdessä he muuttivat Yhdistyneen kuningaskunnan kautta Irlantiin, missä he asuvat nykyäänkin. Duane on julkaissut uransa aikana yli kaksikymmentä scifi- ja fantasiaromaania. Hän on muun muassa kirjoittanut useita Star Trek -kirjoja. Sarjan seuraavia kirjoja ei ole suomennettu:
Sarja tunnetaan myös nimellä "Tale of the Five". Sarjan teemat ovat suureksi osaksi samanlaiset kuin Velhonuorten; tässäkin sarjassa taistellaan maailmankaikkeuden entropiaa vastaan. Diane Duane työskenteelee vielä viimeisen osan parissa. Neljättä osaa ei ole julkaistu vielä, mutta sarjaan tulee yhteensä viisi osaa.Duane on kirjoittanut myös 10 Star Trek -kirjaa:Harbiner-trilogia sijoituu "Star*Drive" -universumiin. Duane ei ole ainoa, joka on kirjoittanut Star*Driv -universumista, mutta hän oli ensimmäinen.Duane kirjoitti muutamia Hämähäkkimies-romaaneita Byron-Preiss Multimedialle vuodesta 1994 vuoteen 1998 asti.
Sibelius-lukio
Sibelius-lukio on musiikkiin ja tanssiin painottunut lukio Helsingin Kruununhaassa. Lukiossa on kolme linjaa: musiikki-, tanssi- ja yleislinja. Lukion noin 500 oppilaasta musiikkilinjalla opiskelee noin 60 prosenttia, tanssilinjalla 20 prosenttia ja yleislinjalla 20 prosenttia.
Musiikki- ja tanssilinjalle pääsy edellyttää näyttökokeeseen osallistumista, ja valinta tapahtuu sekä peruskoulun lukuaineiden keskiarvon että taiteellisten ansioiden perusteella. Musiikkilinjalle otetaan vuosittain noin 110 opiskelijaa, yleislinjalle ja tanssilinjalle noin 25. Yleislinjalle pyrkiminen tapahtuu normaalisti peruskoulun lukuaineiden keskiarvon pohjalta. Pääsyrajat vuonna 2007 olivat musiikkilinjalle 15,23 pistettä, tanssilinjalle 16,37 pistettä ja yleislinjalle vaadittiin vähintään 8,67 keskiarvo.
Musiikkilinjalla opiskelevat voivat valita monenlaista musiikinopetusta, kuten laulu- tai soitinopetusta ja musiikkitietouden erikoiskursseja. Sibelius-lukiossa voi opiskella myös erilaista yhteismusisointia laulu-, rock-, etno-, kamarimusiikki- tai jazz-yhtyeen muodossa. Lisäksi lukiossa toimii kamarikuoro, tyttökuoro ja sekakuoro sekä myös sinfoniaorkesteri, jota johtaa Juhani Lamminmäki. Sibelius-lukion musiikinopettajat ovat menestyneitä nuorten musiikkikasvattajia. Koulussa on tuotettu mm. rockmusikaaleja ja konsertteja.
Tanssilinjalla opiskelevat voivat saada koulussa nykytanssin sekä baletin opetusta, ja opiskelijat työstävät usein monia tanssiproduktioita. Tanssin opiskelijat käyvät myös tanssi- ja kulttuuritunneilla, joilla opiskellaan länsimaisen taidetanssin historiaa ja nykypäivää.
Vuonna 2006 Sibelius-lukio vietti 100-vuotisjuhlaa.
The Real Group
The Real Group on ruotsalainen a cappella -lauluyhtye, joka perustettiin vuonna 1984. He ovat hyvin arvostettu jazz- ja kevyeen musiikkiin paneutunut lauluyhtye. The Real Group on kuitenkin vaikuttanut myös klassisen kuoromusiikin kentällä: vuonna 2002 julkaistu "Stämning"-levy sisältää ruotsalaista perinteistä kuoromusiikkia ja tehtiin yhteistyössä Eric Ericsonin kanssa. Yhtyeeseen kuuluu viisi jäsentä: Emma Nilsdotter, Katarina Henryson, Anders Edenroth, Morten Vinther Sørensen ja Anders Jalkéus.
Margareta Jalkéus erosi yhtyeestä vuonna 2006 ja Peder Karlsson vuonna 2010. Johanna Nyström on esiintynyt ryhmän kanssa sekä Margareta Jalkéusin että Katarina Henrysonin sijaisena näiden ollessa äitiyslomalla tai muuten väliaikaisesti poissa ryhmän toiminnasta.
The Real Group on laulanut jo yli 30 vuotta yhdessä ja tehnyt yli 2000 esiintymistä ympäri maailmaa.
Yhdeksänkulmio
Yhdeksänkulmio eli nonagoni on monikulmio, jossa on yhdeksän kulmaa ja sivua. Yhdeksänkulmion kulmien summa on 1260 astetta. Säännöllisen yhdeksänkulmion kaikki sivut ovat yhtä pitkiä sekä jokainen kulma on 140 astetta.
Säännöllisen yhdeksänkulmion pinta-ala A, jonka sivun pituus on "a", lasketaan seuraavasti:
Säännöllistä yhdeksänkulmiota ei voi konstruoida harpilla ja viivaimella, vaikkakin melko tarkkoja approksimaatioita on olemassa.
Alla yksi ohje approksimaation piirtämiseksi.
Kultakontiaiset
Kultakontiaiset eli kultamyyrät ("Chrysochloridae") on Afrikassa esiintyvä nisäkäsheimo, joka kuuluu yhdessä tanrekkien kanssa "Afrosoricida"-lahkoon.
Kultakontiaiset ovat ulkonaisesti niin paljon Australian pussikontiaisia muistuttavia, että niitä erehdyttiin aikoinaan luulemaan keskenään lähisukuisiksi. Kultakontiaiset muistuttavat ulkonäöltään ja elintavoiltaan myös kontiaisia eli maamyyriä, joiden kanssa ne luettiin aiemmin samaan hyönteissyöjien ("Insectivora") lahkoon.
Kultakontiaisten esiintymisalue on eteläinen Afrikka suunnilleen Kamerunin seudelle asti. Ne elävät maan alla lähes kaiken aikansa ja syövät muun muassa hyönteisten toukkia ja matoja. Ne ovat hyvin paksuturkkisia, silmät ovat nahan peittämät eikä korvia näy juuri lainkaan.
Nisäkäsnimistötoimikunta on ehdottanut, että kultamyyrien suomenkieliseksi nimeksi vaihdettaisiin "kultiaiset". Kyseinen nimi tarkoittaa nykyisin kuitenkin hyönteisiin kuuluvia kultapistiäisiä ("Chrysididae").
Cruella de Vil
Cruella De Vil ("cruel" tarkoittaa "julmaa" ja "devil" "paholaista") on fiktiivinen hahmo Dodie Smithin lastenkirjassa "Satayksi dalmatiankoiraa" ja sen pohjalta tehdyissä Disneyn elokuvissa. Muotisuunnittelijana toimiva De Vil on konna, joka kidnappaa dalmatiankoiran pentuja saadakseen tehtyä niiden pehmeistä turkeista huippumuodikkaan turkiksen. Cruellan hiuksien toinen puoli on musta ja toinen valkoinen. Hän rakastaa turkiksia, tupakoi jatkuvasti, asuu Lontoossa ja on hyvin laiha.
Englanniksi Cruella tunnetaan myös nimellä "Crudelia De Mon" ("demon", demoni). Joskus Cruellan nimi on käännetty suomeksi "Julmia Juonioksi" tai kirjan vanhimmassa suomennoksessa muotoon "Julmia de Vil". Myös Ankkalinnan tarinoita -sarjan 17. kirjassa "101 dalmatialaista" Cruella on nimeltään Siira Julmio.
Vuonna 2002 arvostettu talousjulkaisu Forbes nimesi Cruella De Vilin kolmanneksitoista rikkaimmaksi fiktiiviseksi hahmoksi.. Forbesin mukaan 65-vuotiaan, naimattoman De Vilin omaisuus on noin 875 miljoonaa Yhdysvaltain dollaria. Elokuvissa "101 dalmatialaista" ja "102 dalmatialaista" hänen omaisuutensa on tosin kuvattu pienemmäksi.
Moviefone listasi vuonna 2009 Cruella de Vilin 4 sijalle kaikkien aikojen 25. parhaasta animaatioelokuvien hahmosta.
Cruella De Vil esiintyi animoituna ensimmäistä kertaa vuonna 1961 Disneyn animaatiossa "101 dalmatialaista". Äänensä De Vilille antoi Betty Lou Gerson ja De Vilin piirsi Marc Davis. Huhujen mukaan Walt Disney ei itse pitänyt Cruella De Vilistä elokuvassa.
Tarinassa Cruella De Vil on Anitan (Perditan omistajan) vanha opiskelutoveri. Cruella tulee tapaamaan Anitaa ja alkaa haluta pilkullista turkista nähtyään Anitan ja Rogerin dalmatialaiskoirat. Kuultuaan, että perheeseen odotetaan koiranpentuja hän painostaa Anitaa lupaamaan pennut itselleen ja antaa tälle suurisummaisen šekin ennakkomaksuksi.
De Vil on myös esiintynyt "101 dalmatialaista"- TV-sarjassa, jolloin hänen vuorosanansa lausui April Winchell. 1990-luvun lopussa esitetyssä TV-sarjassa Cruellan aikomuksena tosin oli ryöstää maatila, koska sillä hetkellä eläinten tappaminen muotia varten sai poliittista vastustusta. Cruella de Vilin suomenkielisinä ääninä ovat toimineet näyttelijät Hannele Lauri ja Irina Milan.
Cruellaa esitti sekä elokuvassa "101 dalmatialaista" (1996) että elokuvassa "102 dalmatialaista" (2000) amerikkalainen Glenn Close. Vuoden 2000 elokuvassa Cruella halusi itseään kutsuttavan "Ella De Viliksi", koska "Cruella kuulostaa niin julmalta".
Alkuperäisessä tarinassa Cruella oli hemmoteltu lontoolainen perijätär. Lapsuudessaan hän oli pahamaineinen oppilas, jolla oli musta-valkoiset letit. Myöhemmin hänet erotetaan hänen juotuaan mustetta. Hän on sukunsa ainoa perijä ja naimisissa turkkurin kanssa, joka toteuttaa kaikki hänen toiveensa, kuten esimerkiksi Cruellan kalliin kokovalkoisen minkkiturkin.
Yhdeksänkulmioluku
Yhdeksänkulmioluku on positiivinen kokonaisluku, joka on muotoa formula_1, jossa n on positiivinen kokonaisluku. Esimerkiksi 24 on yhdeksänkulmioluku, koska formula_2.
Yhdeksänkulmioluku saa nimensä siitä, että sen osoittamasta määrästä pisteitä voidaan muodostaa yhdeksänkulmion muotoinen kuvio. Yhdeksänkulmioluku on yksi monikulmioluvuista.
Kymmenen ensimmäistä yhdeksänkulmiolukua ovat 1, 9, 24, 46, 75, 111, 154, 204, 261 ja 325.
Jos t on yhdeksänkulmioluku, 7t + 3 on kolmioluku.
Väinö Auer
Väinö Auer (7. tammikuuta 1895, Helsinki – 20. maaliskuuta 1981, Helsinki) oli suomalainen maantieteilijä ja geologi, jonka Argentiinan Tulimaassa ja Patagoniassa tekemät tutkimukset olivat aikoinaan uraauurtavia.
Auer opiskeli Helsingin yliopistossa suorittaen tohtorin tutkinnon 1923. Hänestä tuli yliopiston maantieteen professori 1929.
Auer tutki erityisesti turvesoita ja sitä, miten ne ovat jääkausien jälkeen muodostuneet pohjoisella ja eteläisellä pallonpuoliskolla. Opetusministeriön määrärahan turvin Auer tutkijatovereineen perehtyi vuosina 1928–1929 Tulimaan topografiaan, geologiaan, kasvillisuuteen ja eläimistöön. Auer antoi löytöretkeilijöiden tapaan monille löytämilleen paikoille suomalaisia nimiä: Finlandiavuono, Fjordo Presidente Relander, Runeberg-, Lönnrot- ja Kivijäätiköt, mutta nimet eivät vakiintuneet eivätkä päässeet uudempiin karttoihin. Chilen viranomaiset kuitenkin tunnustivat Fjordo Finlandian (”Finlandiavuono”) ja muuan Fjordo Auerin virallisiksi vuonojen nimiksi vuonna 2007, lähes 80 vuotta Auerin ensimmäisen retkikunnan käyntiä myöhemmin.Sanna Leskinen: "Väinö Auer - Suotutkija teki elämäntyönsä Patagoniassa". GEO-lehti, 10/2010, sivut 32-35 Auer jatkoi tutkimuksia Patagoniassa vuosina 1937–1938, ja myöhemmin vuosina 1946–1953 hän toimi Argentiinassa Peronin hallituksen neuvonantajana.
Auer oli myös kiinnostunut Tulimaan alkuperäisväestön yaghan (yagan, yaman) -intiaanien elämästä ja kyvystä selviytyä hatarien majojensa, nuotioittensa, kanoottiensa ja meren antimien turvin lähes alasti ankarassa ilmastossa. Tautien ja seudulle uudisasukkaiksi muuttaneiden lammasfarmareiden vainon seurauksena jaghanien lukumäärä väheni radikaalisti, ja he joutuivat vähitellen luopumaan omasta kulttuuristaan ja kielestään. Jo Auerin Tulimaan-matkan aikaan intiaanit oli valtaosin alistettu reservaatteihin tai sulautettu valtaväestöön.
Jatkosodan aikana Auer toimi 11. joulukuuta 1941 perustetun Valtion tieteellisen Itä-Karjalan toimikunnan puheenjohtajana. Hänet valittiin puheenjohtajaksi Kaarlo Linkolan kuoleman jälkeen huhtikuussa 1942. Tuolloin syntyi myös yhdessä historiantutkija Eino Jutikkalan ja kansatieteilijä Kustaa Vilkunan kanssa kirjoitettu "Finnlands Lebensraum" (, 1941), jossa perustellaan Itä-Karjalan olevan historiallisesti ja maantieteellisesti osa Suomea. Teos kirjoitettiin suoraan saksaksi, sillä sitä suunniteltiin käytettäväksi "tieteellisenä" perusteena Suomen aluevaatimuksille sen jälkeen kun Saksa olisi miehittänyt Neuvostoliiton. Toimeksianto kirjoittamiseen tuli korkeimmasta valtiojohdosta: kirjahankkeen ideoija oli presidentti Risto Ryti, kirjoittajat värväsi pääministeri J. W. Rangell apunaan poliittinen sihteerinsä L. A. Puntila.
Palattuaan Suomeen 1953 Auer toimi Helsingin yliopiston maantieteen professorina 1953–1957 ja geologian ja paleontologian professorina 1957–1963.